અમદાવાદ: સાણંદ-નળસરોવર રોડ પર આવેલા એક ફાર્મહાઉસમાં ગત મોડી રાતે સાણંદ જીઆઇડીસી પોલીસે દરોડો પાડી ૧૬ યુવક અને ચાર યુવતીઓને દારૂની મહેફિલ માણતાં ઝડપી લીધા હતા. તમામ કોલેજિયન યુવક-યુવતીઓ છે અને તેઓ બર્થડે પાર્ટી ઊજવવા માટે ફાર્મહાઉસમાં આવ્યા હતા. પોલીસે ખાલી દારૂની બોટલો, બીયરની બોટલો, છ ગાડીઓ અને ૧૯ મોબાઇલ સહિત રૂ. ૩૨ લાખનો મુદ્દામાલ જપ્ત કર્યો હતો. ઝડપાયેલા તમામ યુવક-યુવતીઓ અમદાવાદના રહેવાસી છે.